DA Den Europæiske Unions Tidende C 9/50

Meddelelse vedrørende de gældende antidumpingforanstaltninger over for importen til Unionen af tovværk og kabler af stål med oprindelse i bl.a. Folkerepublikken Kina, som blev udvidet til at omfatte importen af tovværk og kabler af stål afsendt fra bl.a. Republikken Korea, uanset om varen er angivet med oprindelse i Republikken Korea eller ej

(2018/C 9/11)

De gældende foranstaltninger er en antidumpingtold indført ved Rådets gennemførelsesforordning (EU) nr. 102/2012 (1) på importen af tovværk og kabler af stål med oprindelse i bl.a. Folkerepublikken Kina, som blev udvidet til bl.a. at omfatte importen af tovværk og kabler af stål afsendt fra bl.a. Republikken Korea, uanset om varen er angivet med oprindelse i Republikken Korea eller ej, senest ændret ved Kommissionens gennemførelsesforordning (EU) 2016/1167 (2) (»de gældende foranstaltninger«).

Import til Unionen af tovværk og kabler af stål afsendt fra Republikken Korea er pålagt en told på 60,4 %, med undtagelse af varer, der er fremstillet af virksomheder, der som værende egentlige producenter er fritaget for told, jf. gennemførelsesforordning (EU) nr. 102/2012 (som ændret). En virksomhed i Republikken Korea, CS Co., Ltd, hvis eksport til Unionen af tovværk og kabler af stål er fritaget for antidumpingtolden, fordi det blev konstateret, at virksomheden var en egentlig producent, har meddelt Kommissionen, at deres officielle adresse er ændret som anført nedenfor.

Virksomheden har anført, at adresseændringen ikke har nogen indvirkning på dens ret til at drage fordel af den told, der gjaldt for den under dens tidligere adresse. Kommissionen undersøgte de indsendte oplysninger og konkluderede, at CS Co., Ltd. stadig er den samme virksomhed under samme registreringsnummer, og at kun forretningsadressen er ændret. Denne ændring berører ikke konklusionerne i gennemførelsesforordning (EU) nr. 102/2012.

Henvisningen til CS Co., Ltd. i tabellen i artikel 1, stk. 4, i gennemførelsesforordning (EU) nr. 102/2012, senest ændret ved gennemførelsesforordning (EU) 2016/1167, skal fortolkes i lyset af virksomhedens adresseændring til 31-102, Junam maeul 2-gil, Yangsan, Gyeongsangnam-do. Af klarhedshensyn beholder den Taric-tillægskoden A969.

(1) Rådets gennemførelsesforordning (EU) nr. 102/2012 af 27. januar 2012 om indførelse af en endelig antidumpingtold på importen af tovværk og kabler af stål med oprindelse i Folkerepublikken Kina og Ukraine, som blev udvidet til at omfatte importen af tovværk og kabler af stål afsendt fra Marokko, Moldova og Republikken Korea, uanset om varen er angivet med oprindelse i de lande, efter en udløbsundersøgelse i henhold til artikel 11, stk. 2, i forordning (EF) nr. 1225/2009 og om afslutning af udløbsundersøgelsen vedrørende importen af tovværk og kabler af stål med oprindelse i Sydafrika i henhold til artikel 11, stk. 2, i forordning (EF) nr. 1225/2009 (EUT L 36 af 9.2.2012, s. 1).

(2) Kommissionens gennemførelsesforordning (EU) 2016/1167 af 18. juli 2016 om ændring af Rådets gennemførelsesforordning (EU) nr. 102/2012 om indførelse af en endelig antidumpingtold på importen af tovværk og kabler af stål med oprindelse i bl.a. Folkerepublikken Kina, som blev udvidet til at omfatte importen af tovværk og kabler af stål afsendt fra bl.a. Republikken Korea, uanset om varen er angivet med oprindelse i Republikken Korea eller ej (EUT L 193 af 19.7.2016, s. 19).